pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-มท.1 ยํ้าให้พื้นที่จัด CI บริการประชาชน สร้างความมั่นใจในการเข้ารักษาตัวในศูนย์ Community Isolation
วันพุธที่ 2 มีนาคม 2565
มท.1 ยํ้าให้พื้นที่จัด CI บริการประชาชน สร้างความมั่นใจในการเข้ารักษาตัวในศูนย์ Community Isolation
มท.1 ยํ้าให้พื้นที่จัด CI บริการประชาชน สร้างความมั่นใจในการเข้ารักษาตัวในศูนย์ Community Isolation
วันนี้ (2 มี.ค. 65) นายชัยวัฒน์ ชื่นโกสุม รองปลัดกระทรวงมหาดไทย ลงพื้นที่ตรวจติดตามสถานการณ์การแพร่ระบาดของโรคโควิด-19 และการเตรียมความพร้อมของศูนย์กักตัวในชุมชน (Community Isolation : CI) ในพื้นที่จังหวัดนนทบุรี ณ อาคารอเนกประสงค์ของเทศบาลเมืองบางศรีเมือง อําเภอเมืองนนทบุรี จังหวัดนนทบุรี และบ้านศรีสุขเมืองทอง อําเภอปากเกร็ด จังหวัดนนทบุรี โดยมี นางสาวอโรชา นันทมนตรี รองผู้ว่าราชการจังหวัดนนทบุรี นายทศพล เผื่อนอุดม ปลัดจังหวัดนนทบุรี นายณัฏฐพร แสงบัว นายกเทศมนตรีเมืองบางศรีเมือง จังหวัดนนทบุรี นายวิชัย บรรดาศักดิ์นายกเทศมนตรีนครปากเกร็ด จังหวัดนนทบุรี นางธนสรณ์ ศรีใช้ประวัติ รองนายแพทย์สาธารณสุขจังหวัดนนทบุรี และเจ้าหน้าที่ที่เกี่ยวข้องร่วมลงพื้นที่
.
นายชัยวัฒน์ ชื่นโกสุม รองปลัดกระทรวงมหาดไทย เปิดเผยว่า พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ในฐานะกรรมการบริหารศูนย์โควิด-19 (ศบค.) มีความห่วงใยพี่น้องประชาชนในสถานการณ์การแพร่ระบาดของโรคโควิด-19 สายพันธุ์โอมิครอนที่ได้แพร่กระจายอยู่ในขณะนี้ ส่วนใหญ่เป็นกลุ่มอาการสีเขียว และได้เน้นย้ําให้กระทรวงมหาดไทยประสานหน่วยงานที่เกี่ยวข้องดําเนินมาตรการด้านการเตรียมความพร้อมสถานที่รองรับผู้ติดเชื้อในกรณีไม่สามารถแยกกักตัวที่บ้าน (Home Isolation) โดยนายสุทธิพงษ์ จุลเจริญ ปลัดกระทรวงมหาดไทย ในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับการสั่งการและประสานกับผู้ว่าราชการจังหวัดและผู้ว่าราชการกรุงเทพมหานคร ได้สั่งการไปยังผู้ว่าราชการจังหวัดทุกจังหวัดดําเนินมาตรการป้องกันและควบคุมการแพร่ระบาดของโรคติดเชื้อไวรัสโคโรนา 2019 (โควิด-19) ดําเนินการจัดทําและเตรียมความพร้อมของศูนย์แยกกักในชุมชน หรือ Community Isolation (CI) รองรับในกรณีที่ประชาชนที่ไม่สามารถดําเนินการแยกกักตัวที่บ้าน ทั้งมาตรการป้องกันควบคุมโรคภายในชุมชน การบริหารจัดการในการแยกผู้ติดเชื้อ บริการด้านการแพทย์และสาธารณสุข จัดสิ่งอํานวยความสะดวกทั้งเครื่องอุปโภค บริโภค และยังกําชับให้ทุกจังหวัดดูแลขยะติดเชื้อ นอกจากนี้ ได้เน้นย้ําให้ดําเนินการตามมาตรการป้องกันโรคของกระทรวงสาธารณสุขอย่างเคร่งครัด
.
นายชัยวัฒน์ ชื่นโกสุม รองปลัดกระทรวงมหาดไทย กล่าวต่อไปว่า สําหรับภาพรวมของศูนย์แยกกักในชุมชน (Community Isolation : CI) มีจํานวนประมาณ 4,100 แห่งทั่วประเทศ สามารถรองรับผู้ป่วยโควิด-19 ที่มีอาการไม่รุนแรง (กลุ่มสีเขียว) ได้ประมาณ 123,000 ราย ในขณะนี้มีผู้ที่เข้ารับบริการแล้วประมาณ 28,000 ราย และยังสามารถรองรับผู้ป่วยได้อีกกว่า 95,000 ราย ดังนั้น หากพี่น้องประชาชนที่มีผลตรวจเชื้อโควิด-19 เป็นบวก ทั้งในรูปแบบ ATK และ RT-PCR และไม่สามารถแยกกักตัวที่บ้าน (Home Isolation) ได้ตามแนวทางของกระทรวงสาธารณสุข สามารถเข้ารับการรักษาตัวที่ศูนย์ Community Isolation (CI) ใกล้บ้านท่านได้ ซึ่งจะมีเจ้าหน้าที่คอยให้คําปรึกษา และให้การดูแลอย่างใกล้ชิด ทั้งนี้ สามารถติดต่อขอรับบริการได้ ณ ที่ว่าการอําเภอทุกแห่ง กํานัน ผู้ใหญ่บ้าน อาสาสมัครสาธารณสุขประจําหมู่บ้าน (อสม.) หรือสายด่วน สปสช. 1330
รัฐบาลไทย-ข่าวทำเนียบรัฐบาล-โฆษกรัฐบาลเผยนายกฯ ยินดีที่ภาคเอกชนไทยเตรียมพร้อมเป็นเจ้าภาพการประชุม APEC CEO Summit 2022 ปลายปีนี้ ตอกย้ำบทบาทภาคเอกชนในฐานะกลไกสำคัญขับเคลื่อนการเจริญเติบโตของภูมิภาค
วันพฤหัสบดีที่ 14 กรกฎาคม 2565
โฆษกรัฐบาลเผยนายกฯ ยินดีที่ภาคเอกชนไทยเตรียมพร้อมเป็นเจ้าภาพการประชุม APEC CEO Summit 2022 ปลายปีนี้ ตอกย้ําบทบาทภาคเอกชนในฐานะกลไกสําคัญขับเคลื่อนการเจริญเติบโตของภูมิภาค
โฆษกรัฐบาลเผยนายกฯ ยินดีที่ภาคเอกชนไทยเตรียมพร้อมเป็นเจ้าภาพการประชุม APEC CEO Summit 2022 ปลายปีนี้ ตอกย้ําบทบาทภาคเอกชนในฐานะกลไกสําคัญขับเคลื่อนการเจริญเติบโตของภูมิภาค
วันที่ 14 กรกฎาคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณที่ภาคเอกชนไทยมีความตื่นตัว และประกาศความพร้อมเป็นเจ้าภาพการประชุม APEC CEO Summit 2022 ปลายปีนี้ นับเป็นโอกาสครั้งสําคัญในการแสดงบทบาทในฐานะกลไกขับเคลื่อนการเจริญเติบโตของภูมิภาค และแสดงศักยภาพของภาคธุรกิจไทยสู่เวทีโลก
โฆษกประจําสํานักนายกรัฐมนตรีกล่าวว่า สภาที่ปรึกษาทางธุรกิจเอเปคประเทศไทยได้ประกาศความพร้อมในการเป็นเจ้าภาพ APEC CEO Summit 2022 ซึ่งจะจัดระหว่างวันที่ 16-18 พฤศจิกายน 2565 ณ ทรูไอคอนสยาม ศูนย์การค้า ไอคอนสยาม ภายใต้แนวคิด “Embrace Engage Enable” ซึ่งมุ่งหวังการฟื้นฟูความร่วมมือของเศรษฐกิจ สังคม ประชาชนในภูมิภาค รวมทั้งปรับปรุงสภาพแวดล้อมทางด้านการค้า การลงทุน ตลอดจนการแบ่งปันนวัตกรรม เพื่อเสริมสร้างการเติบโตร่วมกัน โดยการประชุมฯ ครั้งนี้ จะเป็นการประชุมสุดยอดผู้นําทางธุรกิจของภูมิภาคเอเชียแปซิฟิกแบบพบปะกันครั้งแรกในรอบ 3 ปี หลังจากสถานการณ์การแพร่ระบาดของโรคโควิด-19 ทําให้ที่ผ่านมาต้องจัดประชุมฯ แบบผ่านออนไลน์
จากข้อมูลของสภาที่ปรึกษาทางธุรกิจเอเปคประเทศไทยพบว่า ภาคเอกชนเป็นกลไกหลักในการเติบโตของภูมิภาคเอเชียแปซิฟิก ทั้งภาคการส่งออก ภาคอุตสาหกรรม และภาคบริการ ต่างมีความเข้มแข็ง รวมทั้งจุดแข็งสําคัญคือ อุตสาหกรรมการท่องเที่ยวและบริการทางการเงิน (Tourism and financial services industries) ตลอดจนจุดเด่นทางด้านอาหาร ซึ่งทําให้สามารถผลักดันไปสู่การเป็นผู้นําด้านความมั่นคงของอาหารในเวทีโลก ทั้งนี้ การประชุมฯ จะมีบุคคลสําคัญจากภาครัฐ เอกชน รวมทั้งผู้นําเขตเศรษฐกิจเอเปคหลายคนจะร่วมกล่าวสุนทรพจน์ในหัวข้อที่เกี่ยวข้องกับการส่งเสริมกิจกรรมทางเศรษฐกิจและสิ่งแวดล้อม นอกจากนี้ การประชุมฯ ครั้งนี้ ยังช่วยสร้างความมั่นใจของภาคเอกชน ในฐานะกลไกสําคัญในการขับเคลื่อนการเจริญเติบโตของภูมิภาคและของโลกอีกด้วย
“นายกรัฐมนตรียินดี และชื่นชมภาคเอกชนไทยที่มีความพร้อมความตื่นตัวในการเป็นเจ้าภาพ APEC CEO Summit 2022 ซึ่งจะเป็นการพบปะของ CEO และผู้บริหารระดับสูงในแต่ละภาคธุรกิจที่จะเดินทางมาไทย เพื่อหารือเกี่ยวกับความท้าทายระดับภูมิภาค โดยนอกจากจะเป็นโอกาสสําคัญในการสร้างความประทับใจให้แก่ผู้บริหารระดับสูง ผู้นําธุรกิจ ผู้นําทางความคิด และผู้นําเขตเศรษฐกิจเอเปคที่มาร่วมกล่าวปาฐกถาในวันงานแล้ว การประชุมฯ ยังจะเป็นเวทีสําหรับการค้า และการลงทุนไทยที่สําคัญในการสร้างผลประโยชน์ให้ภาคธุรกิจของประเทศไทยไปสู่ระดับภูมิภาค จึงขอเชิญชวนภาคเอกชนไทยและคนไทยทําหน้าที่เป็นเจ้าภาพร่วมกัน ซึ่งนายกรัฐมนตรีเชื่อมั่นว่าการจัดการประชุมจะสําเร็จลุล่วงเพราะเกิดจากความร่วมมือร่วมใจของภาคเอกชนไทย” นายธนกรฯ กล่าว
รัฐบาลไทย-ข่าวทำเนียบรัฐบาล-“อนุทิน” แจงการแยกกักรักษาโควิด 5 วัน มีคณะกรรมการพิจารณาตามข้อมูลวิชาการ
วันจันทร์ที่ 22 สิงหาคม 2565
“อนุทิน” แจงการแยกกักรักษาโควิด 5 วัน มีคณะกรรมการพิจารณาตามข้อมูลวิชาการ
รองนายกรัฐมนตรีและรัฐมนตรีว่าการกระทรวงสาธารณสุข แจงการแยกกักรักษาโควิด 5 วัน สังเกตอาการอีก 5 วัน เป็นไปตามข้อมูลทางวิชาการ ผ่านการพิจารณาของคณะกรรมการต่างๆ จนถึง ศบค.
วันนี้ (22 สิงหาคม 2565) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า แนวทางการรักษาโรคโควิด 19 ในผู้ป่วยที่มีอาการเล็กน้อยหรือไม่มีอาการด้วยรูปแบบ 5+5 คือ แยกกักรักษาที่บ้าน 5 วัน และสังเกตอาการโดยเข้มงวดมาตรการป้องกันตนเองอีก 5 วัน มีข้อมูลวิชาการรองรับ และไม่ได้เป็นการตัดสินใจเองของคนหนึ่งคนใด แต่เป็นการพิจารณาผ่านคณะกรรมการ ทั้งคณะกรรมการวิชาการ ศบค.ชุดเล็ก และ ศบค.ชุดใหญ่ ถือเป็นมติที่ชอบด้วยกฎหมายและทางปฏิบัติ ซึ่งแนวทางการรักษาผู้ป่วยโควิด 19 มีการปรับปรุงมาอย่างต่อเนื่องตามสถานการณ์ ความรุนแรงของโรค ความพร้อมของการรักษาพยาบาล ยารักษาและการบริหารวัคซีนป้องกัน
นายอนุทินกล่าวว่า ส่วนสถานการณ์โรคโควิด 19 ขณะนี้ บางจังหวัดยังมีการระบาดแบบSmall waveแต่ระบบสาธารณสุขมีความพร้อมในการรองรับ ทั้งเวชภัณฑ์ ยา และวัคซีน ขอให้ประชาชนมารับการฉีดเข็มกระตุ้น เพื่อเดินหน้าใช้ชีวิตตามปกติและขับเคลื่อนเศรษฐกิจที่เริ่มกลับมาเข้มแข็งขึ้น มีนักท่องเที่ยวเข้าประเทศมากขึ้นการจ้างงานทยอยกลับมา โดยกระทรวงสาธารณสุขมีความพร้อมในการควบคุมสถานการณ์ไม่ให้เกิดความสูญเสีย สําหรับการซื้อยาต้านไวรัสโควิด 19 ในร้านขายยาที่จะเริ่มวันที่ 1 กันยายน 2565 ยืนยันว่าจะต้องมีใบสั่งแพทย์เท่านั้น ส่วนเรื่องการกําหนดราคาไม่ได้อยู่ในอํานาจของกระทรวงสาธารณสุข แต่เชื่อว่าจะเป็นไปตามกลไกการตลาด
************************22 สิงหาคม 2565
รัฐบาลไทย-ข่าวทำเนียบรัฐบาล-โฆษก สธ.เตือนอย่าเชื่อข้อมูลปลอม “อาการโควิด 19 วันต่อวัน” อ้างสรุปจาก สธ.
วันจันทร์ที่ 21 กุมภาพันธ์ 2565
โฆษก สธ.เตือนอย่าเชื่อข้อมูลปลอม “อาการโควิด 19 วันต่อวัน” อ้างสรุปจาก สธ.
โฆษกกระทรวงสาธารณสุข เตือนอย่าเชื่อข้อมูล อาการโควิด 19 วันต่อวัน อ้างสรุปจาก สธ. ย้ํากระทรวงสาธารณสุขไม่ได้ให้ข้อมูล เผยปัจจุบันเป็นสายพันธุ์โอมิครอน ส่วนใหญ่ติดเชื้อไม่มีอาการ แนะเข้มมาตรการ VUCA ป้องกันติดและแพร่เชื้อโดยไม่รู้ตัว
โฆษกกระทรวงสาธารณสุข เตือนอย่าเชื่อข้อมูล อาการโควิด 19 วันต่อวัน อ้างสรุปจาก สธ. ย้ํากระทรวงสาธารณสุขไม่ได้ให้ข้อมูล เผยปัจจุบันเป็นสายพันธุ์โอมิครอน ส่วนใหญ่ติดเชื้อไม่มีอาการ แนะเข้มมาตรการVUCA ป้องกันติดและแพร่เชื้อโดยไม่รู้ตัว ช่วยลดการแพร่ระบาดได้
วันนี้ (21 กุมภาพันธ์ 2565) นพ.รุ่งเรือง กิจผาติ หัวหน้าที่ปรึกษาระดับกระทรวง และโฆษกกระทรวงสาธารณสุข เปิดเผยว่า ขณะนี้มีการโพสต์และแชร์ข้อความในโซเชียลมีเดีย ถึงอาการเตือนของการติดเชื้อโควิด 19 แบบวันต่อวัน ว่าแต่ละวันจะมีอาการอย่างไร โดยอ้างว่าสรุปจากกระทรวงสาธารณสุขนั้น ขอยืนยันว่า กระทรวงสาธารณสุขไม่ได้เป็นผู้ให้ข้อมูลดังกล่าว และจากการตรวจสอบพบว่า มีการระบุถึงสายพันธุ์B.1.1.7 ซึ่งก็คือสายพันธุ์อัลฟาที่เคยระบาดในประเทศไทยเมื่อปี 2564 เป็นการนําข่าวปลอมเดิมกลับมาปรับแต่งแล้วแชร์ใหม่ ขอให้กับประชาชนอย่าหลงเชื่อและควรตรวจสอบข้อมูลก่อนแชร์ทุกครั้ง เพื่อไม่ให้เกิดความตื่นตระหนก
นพ.รุ่งเรืองกล่าวว่า การระบาดของโรคโควิด 19 ในประเทศไทยขณะนี้ ส่วนใหญ่เป็นสายพันธุ์โอมิครอน ซึ่งผู้ติดเชื้อประมาณ 80-90% ไม่มีอาการหรือมีอาการเล็กน้อย ทําให้อาจติดเชื้อและแพร่เชื้อสู่ผู้อื่นได้โดยไม่รู้ตัวดังนั้น สิ่งสําคัญคือการเข้มการป้องกันโควิด 19 ตามมาตรการVUCA คือ 1.ฉีดวัคซีน โดยเฉพาะการฉีดเข็มกระตุ้นเพื่อเพิ่มภูมิคุ้มกัน ช่วยลดการติดเชื้อ ลดการป่วยรุนแรงและเสียชีวิตได้ ดังนั้น ผู้ที่ฉีดวัคซีนครบ 2 เข็มเกิน 3 เดือนรวมถึงผู้ที่ยังไม่เคยได้รับวัคซีนขอให้รีบมารับวัคซีนที่สถานพยาบาลของรัฐใกล้บ้าน2.ป้องกันตนเองสูงสุดตลอดเวลา โดยสวมหน้ากากตลอดเวลา เว้นระยะห่าง ล้างมือ หลีกเลี่ยงการเข้าสถานที่เสี่ยงหรือแออัด โดยเฉพาะขณะนี้การติดเชื้อส่วนใหญ่มาจากการรวมกลุ่มสังสรรค์ และนํามาติดเชื้อในครอบครัวหรือที่ทํางาน ปัจจัยเสี่ยงคือช่วงเวลาที่มีการถอดหน้ากากพูดคุยและรับประทานอาหารร่วมกันจึงยังต้องเข้มป้องกันในส่วนนี้อย่างต่อเนื่อง 3.มาตรการCOVID Free Setting ในสถานประกอบการต่างๆ เพื่อสร้างความปลอดภัย และ 4.ตรวจ ATK เป็นประจํา ช่วยให้รู้ผลเร็ว หากติดเชื้อจะได้แยกรักษา ซึ่งปัจจุบันเน้นการดูแลที่บ้านและชุมชน (HI/CI First) จะช่วยป้องกันการแพร่เชื้อต่อ ซึ่งหากทุกคนช่วยกันปฏิบัติมาตรการดังกล่าวจะช่วยลดจํานวนผู้ติดเชื้อรายวันลงได้
**************************************** 21 กุมภาพันธ์ 2565
รัฐบาลไทย-ข่าวทำเนียบรัฐบาล-รองนรม. นายอนุทินฯ หารือผู้บริหารกลุ่มแอร์เอเชีย พร้อมร่วมมือสนับสนุนการท่องเที่ยวเพิ่มโอกาสฟื้นฟูเศรษฐกิจไทยตามนโยบายเปิดประเทศอย่างสอดคล้องกับมาตรการสาธารณสุข
วันศุกร์ที่ 18 กุมภาพันธ์ 2565
รองนรม. นายอนุทินฯ หารือผู้บริหารกลุ่มแอร์เอเชีย พร้อมร่วมมือสนับสนุนการท่องเที่ยวเพิ่มโอกาสฟื้นฟูเศรษฐกิจไทยตามนโยบายเปิดประเทศอย่างสอดคล้องกับมาตรการสาธารณสุข
รองนรม. นายอนุทินฯ หารือผู้บริหารกลุ่มแอร์เอเชีย พร้อมร่วมมือสนับสนุนการท่องเที่ยวเพิ่มโอกาสฟื้นฟูเศรษฐกิจไทยตามนโยบายเปิดประเทศอย่างสอดคล้องกับมาตรการสาธารณสุข
วันนี้ (18 กุมภาพันธ์ 2565) เวลา 10.00 น. ณ ห้องนารี 2 ตึกนารีสโมสร ทําเนียบรัฐบาล นายโทนี่ เฟอร์นานเดส (Mr. Tony Fernandez) ประธานเจ้าหน้าที่บริหารกลุ่มแอร์เอเชียและคณะ เข้าเยี่ยมคารวะ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข โดยสรุปสาระสําคัญของการหารือ ดังนี้
รองนายกรัฐมนตรีกล่าวต้อนรับประธานเจ้าหน้าที่บริหารกลุ่มแอร์เอเชียและคณะ พร้อมทั้งขอบคุณกลุ่มแอร์เอเชียที่ได้ลงทุนในประเทศไทยเป็นจํานวนมาก ทั้งนี้ ที่ผ่านมารัฐบาลได้สนับสนุน อํานวยความสะดวกให้กลุ่มธุรกิจต่าง ๆ ในประเทศที่ได้รับผลกระทบจากสถานการณ์โควิด-19 มาโดยตลอด รวมถึงกลุ่มธุรกิจการบินด้วย โดยหากมีข้อเสนอแนะขอให้ติดต่อประสานมายังหน่วยงานที่เกี่ยวข้อง เชื่อว่าหากเป็นประโยชน์ร่วมกัน รัฐบาลพร้อมพิจารณาให้ความช่วยเหลืออย่างเหมาะสม
ประธานกลุ่มแอร์เอเชียฯ กล่าวขอบคุณรองนายกรัฐมนตรีที่สละเวลาให้เข้าเยี่ยมคารวะ พร้อมทั้งขอบคุณหน่วยงานที่เกี่ยวข้องของรัฐบาลไทยที่ให้ความช่วยเหลือและสนับสนุนการดําเนินงานของทางสายการบินมาโดยตลอด นอกจากนี้ ประธานกลุ่มแอร์เอเชียฯ ยินดีที่รัฐบาลไทยพิจารณาเปิดประเทศเพื่อต้อนรับนักท่องเที่ยวจากต่างประเทศอีกครั้ง ภายใต้มาตรการ Test & Go ตั้งแต่เมื่อวันที่ 1 กุมภาพันธ์ 2565 ที่ผ่านมา ซึ่งมีนักท่องเที่ยวจากต่างประเทศสนใจเดินทางมายังประเทศไทยเป็นจํานวนมาก ซึ่งประเทศไทยเป็นทั้งจุดหมายปลายทางที่สําคัญของนักท่องเที่ยวต่างชาติ และยังเป็นประเทศที่มีการเดินทางท่องเที่ยวภายในประเทศจํานวนมากเช่นกัน ทั้งนี้ ทางกลุ่มแอร์เอเชียพร้อมร่วมมือกับรัฐบาลไทย เพื่อส่งเสริมการท่องเที่ยวในประเทศไทยต่อไป
โอกาสนี้ ทั้งสองได้หารือถึงประเด็นเกี่ยวกับขั้นตอนการเดินทางเข้าประเทศไทย ภายใต้มาตรการ Test & Go โดยประธานกลุ่มแอร์เอเชียฯ มีความห่วงกังวลเกี่ยวกับการลงทะเบียนและการตรวจ RT-PCR หาเชื้อโควิด-19 หลายครั้ง ซึ่งทําให้ต้นทุนการเดินทางสูงขึ้น และเป็นอุปสรรคสําคัญสําหรับนักท่องเที่ยวในการตัดสินใจเดินทางมายังประเทศไทย โดยในประเด็นนี้ ประธานกลุ่มแอร์เอเชียฯ ได้ขอให้รัฐบาลพิจารณาลดขั้นตอน ซึ่งทางกลุ่มแอร์เอเชียพร้อมร่วมอํานวยความสะดวกในส่วนที่เกี่ยวข้อง ทั้งนี้ รองนายกรัฐมนตรีพร้อมพิจารณาข้อเสนอแนะของทางกลุ่มแอร์เอเชีย อย่างไรก็ตาม ขั้นตอนในการเดินทางเข้าประเทศไทยที่รัฐบาลได้กําหนดไว้ มีความเป็นระบบและรอบคอบ เป็นไปตามมาตรการควบคุมโรค เนื่องจากมีผู้สนใจเดินทางเข้าประเทศไทยเป็นจํานวนมาก รัฐบาลจึงจําเป็นต้องวางแนวทางเพื่อสร้างความมั่นใจ และปลอดภัยให้ทั้งผู้เดินทางเข้ามาและเพื่อดูแลประชาชนภายในประเทศด้วย ทั้งนี้ หากสถานการณ์โควิด-19 ดีขึ้น อาจมีการพิจารณาปรับมาตรการตามความเหมาะสมต่อไป เพื่อโอกาสในการขับเคลื่อนเศรษฐกิจ และเพื่อความปลอดภัยสอดคล้องกับมาตรการสาธารณสุขตามนโยบายของรัฐบาล
รัฐบาลไทย-ข่าวทำเนียบรัฐบาล-กรมการขนส่งทางราง กระทรวงคมนาคม ร่วมสนับสนุนการปฏิบัติงานของบุคลากรทางการแพทย์ เจ้าหน้าที่
วันพุธที่ 30 มิถุนายน 2564
กรมการขนส่งทางราง กระทรวงคมนาคม ร่วมสนับสนุนการปฏิบัติงานของบุคลากรทางการแพทย์ เจ้าหน้าที่
ตามกิจกรรมจิตอาสาบําเพ็ญสาธารณะประโยชน์ “มีแล้วแบ่งปัน"
วันที่ 29 มิ.ย.2564 นายพิเชฐ คุณาธรรมรักษ์ รองอธิบดีกรมการขนส่งทางราง พร้อมด้วยผู้บริหารกรมการขนส่งทางราง ส่งมอบอาหารกลางวัน จํานวน 300 ชุด และอาหารแห้ง จํานวน 100 ชุด ให้กับศูนย์ฉีดวัคซีนกลางบางซื่อ โดยมีนางจตุพร เนียมสุข ผู้ช่วยปลัดกระทรวงคมนาคม เป็นผู้รับมอบ ณ ศูนย์ฉีดวัคซีนกลางบางซื่อ สถานีกลางบางซื่อ
ทั้งนี้ เพื่อร่วมสนับสนุนการปฏิบัติงานของบุคลากรทางการแพทย์ เจ้าหน้าที่หน่วยงานในสังกัดกระทรวงคมนาคม และจิตอาสาจากหน่วยงานต่าง ๆ ทั้งภาครัฐและภาคเอกชน ในการให้บริการฉีดวัคซีนให้แก่ประชาชน เพื่อสร้างภูมิคุ้มกันและป้องกันการแพร่ระบาดของโรคติดเชื้อไวรัส COVID-19 ภายใต้กิจกรรมจิตอาสาบําเพ็ญสาธารณะประโยชน์ “มีแล้วแบ่งปัน” เพื่อแสดงความจงรักภักดีเเละสํานึกในพระมหากรุณาธิคุณ เนื่องในโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐเช็ก เข้าเยี่ยมคำนับปลัดกระทรวงกลาโหม
วันเสาร์ที่ 11 ธันวาคม 2564
เอกอัครราชทูตสาธารณรัฐเช็ก เข้าเยี่ยมคํานับปลัดกระทรวงกลาโหม
ในวันพฤหัสบดี ที่ ๙ ธันวาคม ๒๕๖๔ นาย Marek Libricky (มาเร็ก ลิบชีตซกี) เอกอัครราชทูตสาธารณรัฐเช็ก ประจําประเทศไทย เข้าเยี่ยมคํานับ พลเอก วรเกียรติ รัตนานนท์ ปลัดกระทรวงกลาโหม
ณ ห้องพระบารมีปกเกล้า ในศาลาว่าการกลาโหม เพื่อแสดงความยินดีในโอกาสที่ปลัดกระทรวงกลาโหมเข้ารับหน้าที่ และหารือเกี่ยวกับความร่วมมือด้านการทหารระหว่างกระทรวงกลาโหมทั้งสองประเทศ และความร่วมมือด้านอุตสาหกรรมป้องกันประเทศ ตลอดเวลาที่ผ่านมาไทย และเช็กได้มีการแลกเปลี่ยนการเยือนระหว่างผู้นําทั้งในระดับรัฐบาล และกองทัพอย่างต่อเนื่อง โดยเฉพาะอย่างยิ่งเอกอัครราชทูตสาธารณรัฐเช็ก ประจําประเทศไทยที่กรุณาให้เกียรติมาพบและหารือเป็นประจําทุกปี นับตั้งแต่ปี ๒๕๖๐ ที่ดํารงตําแหน่งและปฏิบัติหน้าที่ ณ ประเทศไทย
การเข้าเยี่ยมคํานับในครั้งนี้นับเป็นโอกาสอันดีที่จะสนับสนุน ส่งเสริมซึ่งกันและกัน ในการที่จะสานต่อความสัมพันธ์ระหว่างไทย กับเช็กในทุกด้าน รวมถึงร่วมกันพัฒนาความสัมพันธ์ และขับเคลื่อนการดําเนินกิจกรรมความร่วมมือระหว่างกองทัพของทั้งสองประเทศให้มีความก้าวหน้า มั่นคงและยั่งยืนต่อไปในอนาคต
รัฐบาลไทย-ข่าวทำเนียบรัฐบาล-รฟม. มอบอาหารและเครื่องดื่มให้แก่เจ้าหน้าที่ผู้ปฏิบัติงาน ณ ศูนย์ฉีดวัคซีนกลางบางซื่อ
วันพุธที่ 14 กรกฎาคม 2564
รฟม. มอบอาหารและเครื่องดื่มให้แก่เจ้าหน้าที่ผู้ปฏิบัติงาน ณ ศูนย์ฉีดวัคซีนกลางบางซื่อ
อาหาร จํานวน 700 กล่อง และน้ําดื่ม จํานวน 8,400 ขวด
วันที่ 14 กรกฎาคม 2564 2564 นางสาวจิรฐา วัฒนประดิษฐ์ ผู้อํานวยการสํานักสื่อสารองค์กร การรถไฟฟ้าขนส่งมวลชนแห่งประเทศไทย (รฟม.) เป็นผู้แทน รฟม. มอบอาหาร จํานวน 700 กล่อง และน้ําดื่ม จํานวน 8,400 ขวด ให้แก่เจ้าหน้าที่ผู้ปฏิบัติงาน ณ ศูนย์ฉีดวัคซีนกลางบางซื่อ โดยมี นางจตุพร เนียมสุข ผู้ช่วยปลัดกระทรวงคมนาคม เป็นผู้รับมอบ ทั้งนี้ เพื่อเป็นการสนับสนุนและส่งมอบกําลังใจให้แก่เจ้าหน้าที่ผู้ปฏิบัติงานในช่วงสถานการณ์การแพร่ระบาดของเชื้อไวรัส COVID–19 ทั้งยังเป็นส่วนหนึ่งของกิจกรรมเพื่อสังคม ที่ รฟม. ได้จัดขึ้นเป็นประจําอย่างต่อเนื่อง ติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
รัฐบาลไทย-ข่าวทำเนียบรัฐบาล-“รมว.วราวุธ” เชิญชวนประชาชนร่วม “กู้วิกฤตชีวิตในป่า พลิกฟื้นชะตาระบบนิเวศ” เนื่องในวัน “World Wildlife Day” ปีนี้
วันพุธที่ 23 กุมภาพันธ์ 2565
“รมว.วราวุธ” เชิญชวนประชาชนร่วม “กู้วิกฤตชีวิตในป่า พลิกฟื้นชะตาระบบนิเวศ”  เนื่องในวัน “World Wildlife Day” ปีนี้
“รมว.วราวุธ” เชิญชวนประชาชนร่วม “กู้วิกฤตชีวิตในป่า พลิกฟื้นชะตาระบบนิเวศ”  เนื่องในวัน “World Wildlife Day” ปีนี้
“รมว.วราวุธ” เชิญชวนประชาชนร่วม “กู้วิกฤตชีวิตในป่า พลิกฟื้นชะตาระบบนิเวศ” เนื่องในวัน “World Wildlife Day” ปีนี้
วันนี้ (23 กุมภาพันธ์ 2565) เวลา 09.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) บันทึกเทปกล่าวถ้อยแถลงเนื่องในวันสัตว์ป่าและพืชป่าโลก หรือ World Wildlife Day ประจําปี พ.ศ. 2565 ภายใต้แนวคิดหลัก “Recovering Key Species for Ecosystem Restoration หรือ กู้วิกฤตชีวิตในป่า พลิกฟื้นชะตาระบบนิเวศ” พร้อมกันนี้ ยังได้เชิญชวนประชาชนชาวไทยร่วมเฉลิมฉลองให้กับความสวยงามของธรรมชาติและร่วมเป็นส่วนหนึ่งกับกระทรวงฯ ด้วยการตระหนักถึงคุณค่าและประโยชน์ของสัตว์ป่าและพืชป่า ช่วยกันปลูกป่า ลดการสร้างมลพิษ ไม่สนับสนุนการบริโภคผลิตภัณฑ์ที่ทํามาจากสัตว์ป่าที่ผิดกฎหมาย ลดการใช้ประโยชน์ที่ต้องนําเอาออกมาจากป่าโดยตรง ตลอดจนไม่ละเลยและให้ความสําคัญกับการอนุรักษ์ชนิดพันธุ์สัตว์หรือพืชดังเดิม รวมถึงช่วยกัน     เป็นหูเป็นตาสอดส่องดูแล ซึ่งหากพบเห็นการกระทําความผิดเกี่ยวกับทรัพยากรป่าไม้และสัตว์ป่า สามารถแจ้งสายด่วนพิทักษ์ป่า 1362 ได้ตลอด 24 ชั่วโมง
ทั้งนี้ วันสัตว์ป่าและพืชป่าโลก ( World Wildlife Day) ตรงกับวันที่ 3 มีนาคม ของทุกปี จากการที่องค์การสหประชาชาติได้ประกาศรับรองให้วันที่ 3 มีนาคม เป็นวันสัตว์ป่าและพืชป่าโลกอย่างเป็นทางการ จากความริเริ่มที่ประเทศไทย โดยกระทรวงทรัพยากรธรรมชาติและสิ่งแวดล้อม ได้เสนอต่อที่ประชุมอนุภาคีอนุสัญญาว่าด้วยการค้าระหว่างประเทศซึ่งสัตว์ป่าและพืชป่าที่ใกล้สูญพันธ์ ครั้งที่ 16 เมื่อวันที่ 3 มีนาคม 2556 เพื่อสร้างความตระหนักและเน้นย้ําถึงความสําคัญของการคุ้มครอง รักษาชนิดพันธุ์และการฟื้นฟูประชากรสัตว์ป่าและพืชป่า โดยเฉพาะชนิดที่ใกล้สูญพันธุ์และใกล้สูญพันธุ์อย่างยิ่ง
กระทรวงทรัพยากรธรรมชาติและสิ่งแวดล้อม โดย กรมอุทยานแห่งชาติ สัตว์ป่า และพันธุ์พืช จึงได้จัดกิจกรรมต่างๆ เพื่อนําเสนอความรู้ รวมทั้งสร้างการมีส่วนร่วมแก่สาธารณชน ให้ตระหนักถึงคุณค่าความสวยงามและประโยชน์ของสัตว์ป่าและพืชป่าที่มีต่อมนุษย์และระบบนิเวศ มาอย่างต่อเนื่อง เป็นปีที่ 9 โดย ผู้สนใจสามารถเข้าร่วมกิจกรรม เนื่องในวันสัตว์ป่าและพืชป่าโลก ประจําปี พ.ศ. 2565 ได้ทาง FB Page: World Wildlife Day Thailand หรือที่เว็บไซต์ : wildlifedaythailand.org
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 29 กันยายน 2564​ พบพนักงานติดเชื้อไวรัส COVID-19 จำนวน​ 3 ราย​
วันพุธที่ 29 กันยายน 2564
ประกาศ ขสมก. ประจําวันที่ 29 กันยายน 2564​ พบพนักงานติดเชื้อไวรัส COVID-19 จํานวน​ 3 ราย​
ประกาศ ขสมก. ประจําวันที่ 29 กันยายน 2564​ พบพนักงานติดเชื้อไวรัส COVID-19 จํานวน​ 3 ราย​
1)​ พนักงานเก็บค่าโดยสารรถธรรมดา สาย 71 เพศหญิง อายุ 45 ปี
2) พนักงานขับรถโดยสารปรับอากาศ สาย 2 เพศหญิง อายุ 43 ปี
3) พนักงานขับรถโดยสารปรับอากาศ สาย 511 เพศชาย อายุ 59 ปี
รัฐบาลไทย-ข่าวทำเนียบรัฐบาล-กรมทางหลวงชนบท รายงานสถานการณ์ถนนที่ได้รับผลกระทบจากอุทกภัยในพื้นที่ 3 จังหวัด ประจำวันที่ 6 ธันวาคม 2564 เวลา 08.30 น. สามารถสัญจรผ่านได้ 1 สายทาง และไม่สามารถผ่านได้ 2 สายทาง
วันจันทร์ที่ 6 ธันวาคม 2564
กรมทางหลวงชนบท รายงานสถานการณ์ถนนที่ได้รับผลกระทบจากอุทกภัยในพื้นที่ 3 จังหวัด ประจําวันที่ 6 ธันวาคม 2564 เวลา 08.30 น. สามารถสัญจรผ่านได้ 1 สายทาง และไม่สามารถผ่านได้ 2 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 6 ธันวาคม 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 3 จังหวัด สามารถสัญจรผ่านได้ 1 สายทาง และไม่สามารถผ่านได้ 2 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 6 ธันวาคม 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 3 จังหวัด ได้แก่ สุราษฎร์ธานี นครศรีธรรมราช และชุมพร สามารถสัญจรผ่านได้ 1 สายทาง ได้แก่ สายทาง นศ.4021 แยก ทล.4151 - บ้านบางคลุ้ง อําเภอเชียรใหญ่ และชะอวด จังหวัดนครศรีธรรมราช น้ําท่วมสูง 20 เซนติเมตร (ช่วง กม. ที่ 10+000 - 10+900 และ 14+900 - 16+750) และไม่สามารถผ่านได้ 2 สายทาง แบ่งเป็น น้ําท่วมสูง 1 สายทาง (1 แห่ง) ทางขาด โครงสร้างทางชํารุด กัดเซาะ 1 สายทาง (1 แห่ง) รายละเอียดดังนี้
1. สายทาง สฎ.2036 แยก ทล.41 (กม. ที่ 180+575) - บ้านแม่แขก อําเภอพุนพิน จังหวัดสุราษฎร์ธานี น้ําท่วมสูง 60 เซนติเมตร (ช่วง กม. ที่ 3+000 - 11+100)
2. สายทาง ชพ.4011 แยก ทล.4198 (กม. ที่ 14+350) - บ้านท้องเกร็ง อําเภอทุ่งตะโก และสวี จังหวัดชุมพร เส้นทางขาด (ช่วง กม. ที่ 5+400 - 5+450)
ขณะนี้สํานักงานทางหลวงชนบทที่ 11 (สุราษฎร์ธานี) และหน่วยงานในสังกัด ได้ระดมกําลังเจ้าหน้าที่ในการติดตั้งสะพานเบลีย์เพื่อให้ประชาชนสัญจรผ่านได้โดยเร็ว เป็นการอํานวยความสะดวกปลอดภัยและบรรเทาความเดือดร้อนให้กับประชาชนอย่างเร่งด่วน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ซึ่งคาดว่าจะดําเนินการแล้วเสร็จ และสามารถให้ประชาชนสัญจรผ่านได้ประมาณ 14.00 น. ของวันนี้ ทั้งนี้ ประชาชนสามารถแจ้งเหตุได้ที่สายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-กระทรวงเกษตรฯ จัดกิจกรรมเนื่องในวันพระราชทานธงชาติไทย
วันอังคารที่ 28 กันยายน 2564
กระทรวงเกษตรฯ จัดกิจกรรมเนื่องในวันพระราชทานธงชาติไทย
กระทรวงเกษตรฯ จัดกิจกรรมเนื่องในวันพระราชทานธงชาติไทย เพื่อน้อมรําลึกในพระมหากรุณาธิคุณพระบาทสมเด็จพระมงกุฎเกล้าเจ้าอยู่หัว และสร้างความภาคภูมิใจแก่คนในชาติ
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังเป็นประธานการจัดกิจกรรมเนื่องในวันพระราชทานธงชาติไทย ณ บริเวณเสาธงหน้าอาคาร 1 กระทรวงเกษตรและสหกรณ์ ว่า “ตามที่คณะรัฐมนตรีมีมติเห็นชอบกําหนดให้วันที่ 28 กันยายนของทุกปี เป็นวันพระราชทานธงชาติไทย (Thai National Flag Day) เริ่มเมื่อวันที่ 28 กันยายน 2560 เป็นต้นมา โดยมีวัตถุประสงค์เพื่อน้อมรําลึกในพระมหากรุณาธิคุณพระบาทสมเด็จพระมงกุฎเกล้าเจ้าอยู่หัวที่ทรงพระราชทานธงไตรรงค์เป็นธงชาติไทย และเพื่อเป็นการสร้างความภาคภูมิใจแก่คนในชาติ ซึ่งกระทรวงเกษตรและสหกรณ์ได้จัดกิจกรรมเคารพธงชาติและร้องเพลงชาติไทย ในเวลา 8.00 น. โดยมีผู้บริหารข้าราชการ และเจ้าหน้าที่เข้าร่วมกิจกรรม ทั้งนี้ ได้ดําเนินการภายใต้มาตรการป้องกันการแพร่ระบาดของโรคติดเชื้อไวรัสโคโรนา 2019 (โควิด-19) อย่างเคร่งครัดด้วย” ปลัดเกษตรฯ กล่าว.
รัฐบาลไทย-ข่าวทำเนียบรัฐบาล-ครม. เคาะงบ 7,660 ลบ. ประกันรายได้เกษตรกรชาวสวนปาล์มน้ำมันปี 64 – 65
วันพุธที่ 23 กุมภาพันธ์ 2565
ครม. เคาะงบ 7,660 ลบ. ประกันรายได้เกษตรกรชาวสวนปาล์มน้ํามันปี 64 – 65
.....
ที่ประชุม ครม. (22 ก.พ. 65) อนุมัติโครงการประกันรายได้เกษตรกรชาวสวนปาล์มน้ํามันปี 64 – 65 วงเงิน 7,660 ล้านบาท เพื่อสร้างความมั่นคงทางรายได้ในช่วงที่ราคาผลผลิตตกต่ําแก่เกษตรกรผู้ปลูกปาล์มน้ํามันทั่วประเทศ
.
โดยใช้หลักการเดียวกับโครงการในครั้งที่ผ่าน คือ เป็นเกษตรกรที่ขึ้นทะเบียนกับกรมส่งเสริมการเกษตร จะได้รับการประกันรายได้ปาล์มน้ํามัน สูงสุด 25 ไร่/ครัวเรือน ราคา กิโลกรัมละ 4 บาท และพื้นที่ที่ให้ผลผลิตแล้ว 3 ปีขึ้นไป ส่วนระยะเวลาการจ่ายเงินประกันรายได้จะเริ่มตั้งแต่เดือนก.ย. 64 – ส.ค. 65
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-"นรม.และรมว.กห. ย้ำต่อเนื่องคุมเข้มเฝ้าระวังชายแดน สั่งหนุนเสริม กทม.จัดตั้งพื้นที่แยกรักษาตัวในชุมชน 50 เขต ให้ได้โดยเร็ว"
วันจันทร์ที่ 26 กรกฎาคม 2564
"นรม.และรมว.กห. ย้ําต่อเนื่องคุมเข้มเฝ้าระวังชายแดน สั่งหนุนเสริม กทม.จัดตั้งพื้นที่แยกรักษาตัวในชุมชน 50 เขต ให้ได้โดยเร็ว"
พล.ท.คงชีพ ตันตระวาณิชย์ โฆษก กห. เปิดเผยว่า
พล.อ.ชัยชาญ ช้างมงคล รมช.กห.และ พล.อ.ณัฐ อินทรเจริญ ปล.กห.ได้ประชุมร่วมกับ กอ.รมน. นขต.กห. เหล่าทัพ และ ตร. ผ่านระบบ VTC ณ ศาลาว่าการกลาโหม เพื่อติดตามการสนับสนุนแก้ปัญหาวิกฤตโควิด 19
ภาพรวมการปฏิบัติหน้าที่ของหน่วยงานความมั่นคง ทหารและตํารวจ ในพื้นที่ชายแดน ยังคงพบจับกุมผู้ลักลอบเข้าเมืองผิดกฎหมายได้ต่อเนื่อง โดย ก.ค.64 ที่ผ่านมา จับกุมได้ถึง 3,552 คน โดยพบชาวกัมพูชาและลาวมากขึ้น สําหรับพื้นที่ชั้นใน กําลังทหารตํารวจ ยังคงกระจายกําลังควบคุมโรคใน 593 แคมป์คนงาน และจัดตั้งจุดตรวจร่วมตามเส้นทางต่างๆกว่า 230 จุด พบประชาชนให้ความร่วมมือเดินทางลดลง แต่ยังพบผู้ฝ่าฝืนมาตรการรวมตัวกันตามสถานที่ต่างๆ ที่สุ่มเสี่ยงต่อการแพร่กระจายเชื้อในชุมชน ขณะเดียวกันพบเจ้าหน้าที่ปฏิบัติงานในการดูแลแคมป์คนงานติดเชื้อมากขึ้น
รมช.กห. ย้ํา พล.อ.ประยุทธ์ จันทร์โอชา นรม.และ รมว.กห.ได้แสดงความขอบคุณและให้กําลังใจทหารตํารวจทุกคนที่สนับสนุนปฏิบัติงานอย่างเข้มแข็งที่ผ่านมา และได้สั่งการให้ทุกเหล่าทัพ คงความต่อเนื่องคุมเข้มเฝ้าระวังพื้นที่ชายแดนมากขึ้นในสถานการณ์ที่ประเทศรอบบ้าน ยังพบการแพร่ระบาดของโรคที่มีแนวโน้มสูงขึ้น โดยเฉพาะเมียนมา และขอให้สนับสนุน กทม.เร่งจัดตั้งพื้นที่พักแยกรักษาตัวในชุมชน ( Community Isolation ) ให้ได้ทั้ง 50 เขตใน กทม.โดยเร็ว เพื่อรองรับผู้ป่วยจาก รพ.ระดับต่างๆ
พล.อ.ชัยชาญ’ ยังได้กําชับการทํางานของกําลังทหาร ที่กระจายกันจัดตั้ง “จุดบริการประชาชน” ทั้ง 72 จุดในชุมชนต่างๆ ของ กทม.และปริมณฑล ให้สามารถประสานเชื่อมโยงกับทุกหน่วยงานที่เกี่ยวข้อง เพื่อตอบสนองแก้ปัญหาเร่งด่วนเฉพาะหน้าที่เกิดขึ้นในพื้นที่ได้อย่างมีประสิทธิภาพ และขอให้เร่งดําเนินการขยายขีดความสามารถ รพ.สนามและจัดตั้งเพิ่มเติม ในพื้นที่ กทม.ปริมณฑล และ จว.สีแดงเข้ม เพื่อดูแลช่วยเหลือผู้ป่วยที่มีมากขึ้นโดยเร็ว
พร้อมกันนี้ ขอให้ทุกค่ายทหาร จัดตั้งพื้นที่พักแยกรักษาตัว ( Community Isolation ) เพื่อช่วยเหลือดูแลกําลังพล ครอบครัวและชุมชนรอบข้างในทุกหน่วยทหาร และช่วยลดภาระทางสาธารณสุข พร้อมทั้งให้ประสานขอรับวัคซีนมาสนับสนุนการทํางานของกําลังพลด่านหน้าในพื้นที่เสี่ยงสูงให้เพียงพอ เพื่อรักษาสถานภาพกําลังพลสนับสนุนวิกฤตสถานการณ์โรคระบาดที่เกิดขึ้น
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรี แนะจังหวัด จัดทำแผนปฏิบัติการเตรียมพร้อมไวรัสโควิด-19 สู่โรคประจำถิ่นหลัง สธ. ประกาศลดระดับเตือนภัย “โควิด” จากระดับ 4 เหลือระดับ 3 ทั่วประเทศ
วันอังคารที่ 10 พฤษภาคม 2565
โฆษกรัฐบาลเผย นายกรัฐมนตรี แนะจังหวัด จัดทําแผนปฏิบัติการเตรียมพร้อมไวรัสโควิด-19  สู่โรคประจําถิ่นหลัง สธ. ประกาศลดระดับเตือนภัย “โควิด” จากระดับ 4 เหลือระดับ 3  ทั่วประเทศ
โฆษกรัฐบาลเผย นายกรัฐมนตรี แนะจังหวัด จัดทําแผนปฏิบัติการเตรียมพร้อมไวรัสโควิด-19  สู่โรคประจําถิ่นหลัง สธ. ประกาศลดระดับเตือนภัย “โควิด” จากระดับ 4 เหลือระดับ 3  ทั่วประเทศ วันนี้ พบผู้ติดเชื้อโควิด-19 รายใหม่ 6,230 ราย
วันนี้ (10 พฤษภาคม 2565) นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เสนอแนะทุกจังหวัดจัดทําแผนปฏิบัติการเตรียมพร้อมเข้าสู่ระยะโรคประจําถิ่น ภายหลัง ที่ประชุมศูนย์ปฏิบัติการด้านการแพทย์และสาธารณสุข กรณีโควิด-19 เห็นชอบประกาศลดระดับการเตือนภัยโควิดจากระดับ 4 เหลือระดับ 3 ทั่วประเทศ สอดคล้องสถานการณ์โลก รวมถึงสถานการณ์ของผู้ติดเชื้อปอดอักเสบ ใส่เครื่องหายใจ และผู้เสียชีวิตในประเทศ มีแนวโน้มที่ลดลง ทําให้ขณะนี้มีจังหวัดที่เข้าสู่ระยะทรงตัว (Plateau) แล้ว 23 จังหวัด และจังหวัดที่สถานการณ์ดีขึ้นอยู่ในระยะขาลง (Declining) 54 จังหวัด ทั้งนี้ เพื่อการมีส่วนร่วมของผู้ประกอบการ หน่วยงานภาครัฐ และประชาชน ให้ช่วยกันขับเคลื่อนเศรษฐกิจให้ดําเนินต่อไปได้ โดยเน้นให้ประชาชนทุกคน ต้องปฏิบัติตาม มาตรการ 2U คือ Universal Prevention ป้องกันตนเองครอบจักรวาล ใส่หน้ากาก ล้างมือ เว้นระยะห่าง และ Universal Vaccination อย่างเคร่งครัด เพื่อช่วยกันเดินหน้าเข้าสู่โรคประจําถิ่นต่อไป
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 6,230 ราย จําแนกเป็น ผู้ติดเชื้อในประเทศ 6,226 ราย และผู้ป่วยมาจากต่างประเทศ 4 ราย ผู้เสียชีวิตเพิ่มขึ้น 53 ราย ผู้ที่กําลังรักษาตัว 80,002 ราย และมียอดผู้ที่หายป่วยกลับบ้านแล้ว 11,132 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,114,133 ราย จํานวนผู้ที่หายป่วยสะสมจํานวน 2,059,876 ราย ผู้ป่วยปอดอักเสบรักษาตัวอยู่ในโรงพยาบาล 1,481 ราย เฉลี่ยจังหวัดละ 19 ราย อัตราครองเตียง ร้อยละ 18.5 ขณะที่รายงานภาพรวมการฉีดวัคซีนโควิด-19 สรุปจํานวนผู้ที่ได้รับได้รับวัคซีนสะสม ตั้งแต่ 28 ก.พ. 64 - 8 พ.ค. 65 รวม 134,727,990 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 56,409,347 โดส ผู้ได้รับวัคซีนเข็มที่ 2 สะสม 51,658,780 โดส ผู้ได้รับวัคซีนเข็มที่ 3 สะสม 23,804,324 โดส และผู้ได้รับวัคซีนเข็มที่ 4 สะสม 2,855,539 โดส
รัฐบาลไทย-ข่าวทำเนียบรัฐบาล-“ชัยวุฒิ” ส่ง ปณท ชูจุดแข็งการขนส่งช่วยสินค้าเกษตร-สนับสนุนระบบสาธารณสุขฝ่าโควิด-19
วันศุกร์ที่ 30 กรกฎาคม 2564
“ชัยวุฒิ” ส่ง ปณท ชูจุดแข็งการขนส่งช่วยสินค้าเกษตร-สนับสนุนระบบสาธารณสุขฝ่าโควิด-19
“ชัยวุฒิ” ส่ง ปณท ชูจุดแข็งการขนส่งช่วยสินค้าเกษตร-สนับสนุนระบบสาธารณสุขฝ่าโควิด-19
“ชัยวุฒิ”มอบหมายบ.ไปรษณีย์ไทยใช้จุดแข็งในศักยภาพด้านการขนส่งขับเคลื่อนเศรษฐกิจรายย่อยและสินค้าเกษตรฝ่าวิกฤติโควิด-19ควบคู่สนับสนุนระบบสาธารณสุขรับอาสาขนส่งฟรีอุปกรณ์การแพทย์ยาและเวชภัณฑ์และให้ความร่วมมือในการจัดตั้งศูนย์พักคอยสําหรับดูแลผู้ป่วยกลุ่มสีเขียว
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าได้มอบนโยบายให้บริษัทไปรษณีย์ไทยจํากัด(ปณท)ใช้ศักยภาพด้านการขนส่งและเครือข่ายที่ครอบคลุมทั่วประเทศร่วมขับเคลื่อนเศรษฐกิจและสังคมในช่วงการระบาดโควิด-19ช่วยเหลือประชาชนผู้ประกอบการเกษตรกรพร้อมทั้งเป็นส่วนหนึ่งในการสนับสนุนระบบสาธารณสุขให้สามารถเดินหน้าต่อไปได้หวังช่วยกระตุ้นเศรษฐกิจไทยให้กลับมาฟื้นอีกครั้ง
โดยในส่วนของการช่วยขับเคลื่อนเศรษฐกิจจะครอบคลุมทั้งการออกโปรโมชันเพื่อลดต้นทุนค่าขนส่งให้กับผู้ประกอบการเพิ่มช่องทางการจําหน่ายผลผลิตให้กับเกษตรกรผ่านแพลตฟอร์มออนไลน์เว็บไซต์Thailandpostmart.comซึ่งเป็นแพลตฟอร์มที่รวบรวมสินค้าเกษตรและวิสาหกิจชุมชนที่ใหญ่ที่สุดในประเทศปัจจุบันมีผู้ประกอบการเข้าร่วมขายสินค้ากว่า6,500รายมีสินค้ามากกว่า17,000รายการจากทั่วทุกภูมิภาค
ทั้งนี้ปณทได้ปรับลดอัตราค่าบริการไปรษณีย์ด่วนพิเศษ(EMS)ในพิกัดน้ําหนักตั้งแต่เกิน2,000กรัมขึ้นไปและให้การสนับสนุนการส่งผลผลิตของเกษตรกรในราคากล่องเหมาจ่ายด้วยบริการEMSพร้อมทั้งเพิ่มช่องทางการขายให้กับผู้ประกอบการและเกษตรกรเพื่อสนับสนุนให้เศรษฐกิจไทยยังสามารถเดินหน้าต่อได้ในภาวะวิกฤติ
นอกจากนี้ยังมีบริการPick up Serviceรับฝากพัสดุถึงบ้านอํานวยความสะดวกให้กับประชาชนผู้ใช้บริการไม่ต้องออกจากบ้านลดความเสี่ยงการสัมผัสเชื้อโควิด-19โดยสามารถใช้บริการดังกล่าวได้ทางไลน์ออฟฟิเชียล@ThailandPost
“ผมยังได้มอบหมายให้ปณทสนองนโยบายการดําเนินงานของรัฐบาลด้วยการสนับสนุนระบบสาธารณสุขในช่วงการแพร่ระบาดของเชื้อโควิด-19ได้แก่การช่วยขนส่งอุปกรณ์การแพทย์ไปยังโรงพยาบาลทั่วประเทศโดยไม่มีค่าใช้จ่ายในการส่งการส่งยาและเวชภัณฑ์จากโรงพยาบาลไปให้ผู้ป่วยทั่วไปและผู้ป่วยโควิด-19สีเขียวในโครงการHome Isolation-Community Isolationให้ความร่วมมือในการจัดตั้งศูนย์พักคอยสําหรับดูแลผู้ป่วยโควิด-19สีเขียวเพื่อรอการนําส่งต่อไปรักษาที่สถานพยาบาลต่อไป”นายชัยวุฒิกล่าว
ทั้งนี้ไปรษณีย์ไทยเป็นส่วนหนึ่งในการขับเคลื่อนระบบสาธารณสุขอย่างต่อเนื่องท่ามกลางสถานการณ์แพร่ระบาดโควิด-19โดยมีโครงการ“ส่งความห่วงใยส่งให้สู้ภัยCOVID-19”ซึ่งได้รวบรวมอุปกรณ์การแพทย์จากคนไทยจัดส่งฟรีให้กับโรงพยาบาลทั่วประเทศแล้วกว่า2.2แสนกิโลกรัมคิดเป็นมูลค่าการจัดส่งกว่า8ล้านบาทร่วมกับหน่วยงานพันธมิตรขนส่งเตียงกระดาษไปให้โรงพยาบาลสนามต่างๆทั่วประเทศฟรีกว่า2,300เตียงจัดทําโครงการ“ไปรษณีย์reBOX”โดยร่วมกับบริษัทเอสซีจีแพคเกจจิ้งจํากัด(มหาชน)นํากล่อง/ซองกระดาษที่รวบรวมจากคนไทยน้ําหนักกว่า23,500กิโลกรัมมาแปรรูปเป็นเตียงกระดาษอีกทั้งร่วมกับองค์การเภสัชกรรมเตรียมพร้อมเปลี่ยนกล่อง/ซองเป็นหน้ากากอนามัยบรรจุในกล่องBOXบุญที่จะส่งมอบให้กับบุคลากรทางการแพทย์เป็นต้น
***********
รัฐบาลไทย-ข่าวทำเนียบรัฐบาล-บีโอไอ และสถาบันอุดมศึกษา ร่วมลงนาม MOU พัฒนากำลังคนสมรรถนะสูงรองรับการลงทุน
วันจันทร์ที่ 1 พฤศจิกายน 2564
บีโอไอ และสถาบันอุดมศึกษา ร่วมลงนาม MOU พัฒนากําลังคนสมรรถนะสูงรองรับการลงทุน
ศาสตราจารย์พิเศษ ดร. อเนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) เป็นประธานพิธีลงนามบันทึกข้อตกลงความร่วมมือ “โครงการระบบพัฒนากําลังคนสมรรถนะสูงเพื่อรองรับการลงทุนในอุตสาหกรรมยุทธศาสตร์ของประเทศไทย”
ระหว่างสํานักงานปลัด อว. สํานักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ (สอวช.) ร่วมกับ สํานักงานคณะกรรมการส่งเสริมการลงทุน (บีโอไอ) สภาคณบดีวิทยาศาสตร์แห่งประเทศไทย และสภาคณบดีคณะวิศวกรรมศาสตร์แห่งประเทศไทย เพื่อเร่งเพิ่มศักยภาพของทรัพยากรกําลังคนให้มีสมรรถนะที่สูง สามารถตอบสนองความต้องการทั้งในเชิงปริมาณและคุณภาพที่จะเป็นกลไกสําคัญในการกําหนดมาตรการการส่งเสริมการลงทุนของประเทศได้อย่างตรงจุดและมีประสิทธิภาพมากขึ้น เพราะประเทศไทยถือเป็นจุดยุทธศาสตร์หนึ่งที่สําคัญของนักลงทุนทั้งในและต่างประเทศ
รัฐบาลไทย-ข่าวทำเนียบรัฐบาล-รมว.แรงงาน พัฒนาศักยภาพแรงงานไทย รับความต้องการตลาดแรงงานไทยในอิสราเอล
วันเสาร์ที่ 4 มิถุนายน 2565
รมว.แรงงาน พัฒนาศักยภาพแรงงานไทย รับความต้องการตลาดแรงงานไทยในอิสราเอล
กรมการจัดหางาน กระทรวงแรงงาน ติวเข้มความรู้ภาคเกษตร และเตรียมความพร้อมให้แรงงานไทยก่อนเดินทางทํางานอิสราเอล ใน “โครงการพัฒนาศักยภาพแรงงานไทยตามความต้องการของตลาดแรงงานไทยในอิสราเอล ประจําปีงบประมาณ พ.ศ.2565”
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า ในปี พ.ศ. 2565 กระทรวงแรงงานได้รับโควตาการจัดส่งแรงงานไทยไปทํางานภาคเกษตรในรัฐอิสราเอล ภายใต้โครงการความร่วมมือไทย – อิสราเอลเพื่อการจัดหางาน (Thailand-Israel Cooperation on the Placement of Workers : TIC) ทั้งสิ้น 6,800 คน รายได้ขั้นต่ําต่อเดือนก่อนหักค่าใช้จ่ายอยู่ที่ 5,300 เชคเกลอิสราเอล หรือประมาณ 54,000 บาท (ขึ้นอยู่กับอัตราแลกเปลี่ยนขณะนั้น) โดยมีระยะเวลาการจ้างงานสูงสุด 5 ปี 3 เดือน จึงทําให้มีแรงงานไทยให้ความสนใจสมัครไปทํางานภาคเกษตรประเทศอิสราเอล ในโครงการ TIC จํานวนมาก เนื่องจากเมื่อครบสัญญาจ้างและเดินทางกลับประเทศไทย แรงงานจะมีรายได้และเงินทุนกลับมายกระดับความเป็นอยู่ให้ตนเองและครอบครัว ซึ่งช่วงที่ผ่านมาพบว่ามีแรงงานไทยที่ต้องการสมัครร่วมโครงการ TIC แต่ขาดทักษะการทํางานภาคเกษตร จึงต้องมีการพัฒนาศักยภาพแรงงานไทยเพื่อเพิ่มโอกาสในการมีงานทําและสอดคล้องกับความต้องการของตลาดแรงงานไทยในอิสราเอล
“พล.อ. ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน ให้ความสําคัญกับการส่งเสริมแรงงานไทยให้เดินทางไปทํางานต่างประเทศมาโดยตลอด เพราะเป็นการเพิ่มโอกาส ให้แรงงานไทยมีประสบการณ์ มีงาน มีรายได้ กลับมาพัฒนาประเทศ ซึ่งสิ่งที่ขาดไม่ได้คือการพัฒนาศักยภาพพี่น้องแรงงานอย่างต่อเนื่องเพื่อให้มีทักษะซึ่งเป็นที่ต้องการของตลาดแรงงานในต่างประเทศ”รัฐมนตรีว่าการกระทรวงแรงงานกล่าว
ด้านนายสิบหมื่นชัย โพธิสินธุ์ ผู้ตรวจราชการกรมการจัดหางานในฐานะโฆษกกรมการจัดหางาน กล่าวว่า กรมการจัดหางาน รับข้อสั่งการรัฐมนตรีว่าการกระทรวงแรงงาน จัดทําโครงการพัฒนาศักยภาพแรงงานไทยตามความต้องการของตลาดแรงงานไทยในอิสราเอล ประจําปีงบประมาณ พ.ศ.2565 โดยมีวัตถุประสงค์เพื่อให้แรงงานที่ผ่านการสัมภาษณ์ และอยู่ระหว่างรอการเดินทางไปทํางานภาคเกษตรในรัฐอิสราเอล มีความพร้อมในการไปทํางานและการใช้ชีวิตระหว่างทํางานได้ตลอดสัญญาจ้างงาน ซึ่งมีการจัดอบรม รุ่นที่ 1 ให้แก่ผู้เข้าร่วมอบรม จํานวน 150 คน ในระหว่างวันที่ 1 – 3 มิถุนายน 2565 ณ หมู่บ้านอนุรักษ์ควายไทย อําเภอศรีประจันต์ จังหวัดสุพรรณบุรี โดยผู้รับการอบรมจะได้รับความรู้ในหัวข้อ เทคโนโลยีระบบการให้น้ําพืช และการฝึกปฏิบัติภาคสนามด้านการติดตั้งและการดูแลรักษา การอารักขาพืชที่มีผลผลิตทางการเกษตร การใช้สารเคมีสําหรับการทํางานภาคเกษตรในรัฐอิสราเอล การป้องกันตัวและการปฐมพยาบาลเบื้องต้นจากสารเคมี และการฝึกปฏิบัติภาคสนามเกี่ยวกับอุปกรณ์ป้องกันสารเคมีและการปฐมพยาบาลเบื้องต้น เรียนรู้ภาษาฮิบรูและภาษาอังกฤษในชีวิตประจําวัน รวมทั้งการเตรียมความพร้อมก่อนเดินทางไปทํางานในรัฐอิสราเอล ก่อนที่ทั้งหมดจะได้รับวุฒิบัตรหลังการฝึกอบรม
รัฐบาลไทย-ข่าวทำเนียบรัฐบาล-ก.อุตฯ เดินหน้าแก้ปัญหาอ้อยไฟไหม้ ลดปริมาณฝุ่นละอองในอากาศ
วันศุกร์ที่ 18 กุมภาพันธ์ 2565
ก.อุตฯ เดินหน้าแก้ปัญหาอ้อยไฟไหม้ ลดปริมาณฝุ่นละอองในอากาศ
สํานักงานคณะกรรมการอ้อยและน้ําตาลทราย เดินหน้าแก้ไขปัญหาอ้อยไฟไหม้ในพื้นที่ปลูกอ้อย 47 จังหวัดทั่วประเทศ
ก.อุตฯ เดินหน้าแก้ปัญหาอ้อยไฟไหม้ ลดปริมาณฝุ่นละอองในอากาศ
สํานักงานคณะกรรมการอ้อยและน้ําตาลทราย เดินหน้าแก้ไขปัญหาอ้อยไฟไหม้ในพื้นที่ปลูกอ้อย 47 จังหวัดทั่วประเทศ โดยให้สมาคมชาวไร่อ้อย และโรงงานน้ําตาลร่วมกันแก้ไขปัญหาและเพื่อเป็นแสดงเจตนารมณ์และสามัญสํานึกในการแก้ไขปัญหาอ้อยไฟไหม้และความรับผิดชอบต่อสังคม สถาบันชาวไร่อ้อยและโรงงานน้ําตาลบางส่วนพร้อมใจกันลงนามบันทึกความร่วมมือ (MOU) เพื่อการแก้ไขปัญหาอ้อยไฟไหม้
นายกอบชัย สังสิทธิสวัสดิ์ ปลัดกระทรวงอุตสาหกรรม ในฐานะประธานคณะกรรมการอ้อยและน้ําตาลทราย (กอน.) ได้เล็งเห็นถึงปัญหาอ้อยไฟไหม้ที่นําส่งเข้าโรงงานน้ําตาลในทุกพื้นที่ จึงได้สั่งการให้ สอน. ดําเนินการแก้ไขปัญหาอ้อยไฟไหม้อย่างเร่งด่วน เพื่อให้สอดคล้องกับนโยบายการลดอ้อยไฟไหม้ของรัฐบาล ที่เป็นสาเหตุทําให้เกิดปัญหาฝุ่นละอองขนาดเล็ก PM 2.5
นายเอกภัทร วังสุวรรณ เลขาธิการคณะกรรมการอ้อยและน้ําตาลทราย เปิดเผยว่า สถานการณ์ภายหลังเปิดหีบอ้อยในฤดูการผลิตปี 2564/2565 ไปแล้วกว่า 60 วัน พบว่าหลายพื้นที่ ยังมีปริมาณอ้อยไฟไหม้เกินกว่าร้อยละ 10 ของปริมาณอ้อยเข้าหีบทั้งหมด สถาบันชาวไร่อ้อยในเขตพื้นที่ภาคเหนือ ภาคกลาง ภาคตะวันออกเฉียงเหนือ และภาคตะวันออก รวม 37 สมาคม และโรงงานน้ําตาล 3 แห่ง ได้แก่ บริษัท อุตสาหกรรมโคราช จํากัด บริษัท โรงงานน้ําตาลบุรีรัมย์ จํากัด และบริษัท น้ําตาลระยอง จํากัด สาขาชัยภูมิ ได้ร่วมลงนามในบันทึกข้อตกลงความร่วมมือ “การแก้ไขปัญหาอ้อยไฟไหม้” เพื่อแสดงเจตนารมย์ในการแก้ไขปัญหาอ้อยไฟไหม้ รณรงค์ลดการเผาอ้อยก่อนตัด ผลิตอ้อยสดคุณภาพดี และมีเงื่อนไขให้โรงงานน้ําตาลรับอ้อยไฟไหม้เข้าหีบได้ไม่เกินร้อยละ 10 ต่อวัน
โดยภาคตะวันออกเฉียงเหนือ มีผลตั้งแต่วันที่ 7 กุมภาพันธ์ 2565 และภาคเหนือ ภาคกลาง และภาคตะวันออก มีผลตั้งแต่วันที่ 14 กุมภาพันธ์ 2565 เป็นต้นไป
นายเอกภัทร กล่าวเพิ่มเติมว่า การลงนามในบันทึกความร่วมมือการแก้ไขปัญหาอ้อยไฟไหม้ เป็นความพร้อมใจในการเดินหน้าแก้ไขปัญหาของสมาคมชาวไร่อ้อย และโรงงานน้ําตาลทั้ง 3 แห่ง เพื่อลดปัญหาฝุ่นละอองขนาดเล็ก PM 2.5 ลดความเดือนร้อนของพี่น้องประชาชน พร้อมทั้งได้ขอความร่วมมือกับจังหวัด โดยผู้ว่าราชการจังหวัดออกประกาศฯ ควบคุมไม่ให้มีการเผาอ้อยควบคู่กันไปด้วย
รัฐบาลไทย-ข่าวทำเนียบรัฐบาล-กบข. เปิดสถิติสมาชิกสนใจ e-Statement กว่า 50% พร้อมจัดส่งใบแจ้งยอดเงินปี 2564 ให้สมาชิกทั่วประเทศแล้ว
วันจันทร์ที่ 24 มกราคม 2565
กบข. เปิดสถิติสมาชิกสนใจ e-Statement กว่า 50% พร้อมจัดส่งใบแจ้งยอดเงินปี 2564 ให้สมาชิกทั่วประเทศแล้ว
กบข. จัดส่งใบแจ้งยอดเงินสมาชิกประจําปี 2564 ให้สมาชิกทั่วประเทศ และเปิดให้ดาวน์โหลด e-Statement ผ่านช่องทางออนไลน์แล้ว พร้อมเปิดสถิติสมาชิกสนใจรับใบแจ้งยอดเงิน e-Statement กว่า 50% ของจํานวนสมาชิกทั้งหมด
ดร.ศรีกัญญา ยาทิพย์ เลขาธิการคณะกรรมการกองทุนบําเหน็จบํานาญข้าราชการ (กบข.) เปิดเผยว่า กบข. ได้ดําเนินการจัดส่งเอกสารใบแจ้งยอดเงินสมาชิกประจําปี 2564 ให้กับสมาชิกทั่วประเทศแล้ว ทั้งในรูปแบบเอกสารผ่านหน่วยงานต้นสังกัด และรูปแบบอิเล็กทรอนิกส์ (e-Statement) จัดส่งให้ตามที่อยู่อีเมลของสมาชิกที่ลงทะเบียนแจ้งความประสงค์ขอรับ e-Statement ไว้ โดยใบแจ้งยอดเงินสมาชิกจะแสดงข้อมูลรายละเอียดยอดเงิน ณ วันสิ้นปี 2564 ทั้งเงินสะสมที่สมาชิกนําส่ง เงินที่รัฐสมทบให้ และผลตอบแทนที่ กบข. นําเงินสะสมของสมาชิกและเงินสมทบไปลงทุน
นอกจากนี้ กบข. ยังได้จัดทําเอกสารใบประมาณการยอดเงินที่คาดว่าสมาชิกจะได้รับเมื่อเกษียณอายุราชการ และสมมติฐานยอดเงินออมที่เพิ่มขึ้น หากสมาชิกปรับอัตราออมเพิ่ม พร้อมทั้งชวนสมาชิกร่วมตอบแบบสอบถาม “ระดับทักษะทางการเงิน” เพื่อลุ้นรับของรางวัลจากพันธมิตรสวัสดิการ กบข. กว่า 500 รางวัล มูลค่ารวม 200,000 บาท
ทั้งนี้ กบข. ยังได้เปิดให้บริการดาวน์โหลด e-Statement ผ่าน 3 ช่องทางออนไลน์ ดังนี้ 1. My GPF Application เข้าผ่านสมาร์ทโฟน ที่เมนู “บัญชีของฉัน” เลือกเมนู “ดาวน์โหลด/e-Statement” และเลือก “ขอสําเนาใบแจ้งยอดเงิน” 2. My GPF Website เข้าผ่านคอมพิวเตอร์ที่เว็บไซต์ http://mygpf.gpf.or.th เลือกเมนู “บัญชีของฉัน” และเลือก “ขอสําเนาใบแจ้งยอด” และ 3. LINE กบข. @gpfcommunity เข้าผ่านสมาร์ทโฟน ที่เมนู “ดาวน์โหลดใบแจ้งยอดเงิน” ในเมนูหน้าแชท Line กบข. ซึ่งสมาชิกจะได้รับใบแจ้งยอดเงินเป็นไฟล์สกุล pdf ที่มีรหัสผ่าน เพื่อความปลอดภัยของข้อมูลสมาชิกมากยิ่งขึ้น
โดยสมาชิกมีแนวโน้มให้ความสนใจขอรับใบแจ้งยอดเงินสมาชิกในรูปแบบ e-Statement เพิ่มมากขึ้น ในปี 2564 มียอดสะสมที่สมาชิกลงทะเบียนแจ้งความประสงค์และเข้าดาวน์โหลด e-Statement อยู่ที่ 596,332 ราย คิดเป็น 50.6% ของสมาชิกทั้งหมด เพิ่มขึ้น 13% จากปี 2563 ที่มียอดสะสมอยู่ที่ 438,387 ราย และเป็นไปตามมาตรการทยอยลดการใช้กระดาษ มุ่งเน้นการนําเทคโนโลยีเข้ามาช่วยเพิ่มประสิทธิภาพในการทํางาน เพื่อลดปริมาณการใช้กระดาษโดยไม่จําเป็น และลดคาร์บอนฟุตพริ้นท์ (Carbon Footprint) ที่เป็นส่วนหนึ่งของก๊าซเรือนกระจก ทําให้เกิดภาวะโลกร้อน
ดร. ศรีกัญญา กล่าวเพิ่มเติมว่า ใบแจ้งยอดเงินสมาชิกประจําปี 2564 ถือเป็นเอกสารสําคัญ เพื่อนําไปประกอบการยื่นแบบภาษีเงินได้บุคคลธรรมดา โดยสมาชิกจะได้รับสิทธิยกเว้นภาษีเงินได้ในส่วนของยอดเงินสะสมระหว่างปี 2564 ซึ่งเมื่อรวมกับกองทุนการออมเพื่อการเกษียณอายุอื่นๆ แล้วต้องไม่เกิน 500,000 บาท สอบถามข้อมูลเพิ่มเติมได้ที่ Facebook กบข. หรือ Line @GPFCommunity และที่ GPF Contact Center โทร. 1179
รัฐบาลไทย-ข่าวทำเนียบรัฐบาล-ปลัด สธ. เผย UCEP Plus ที่จะเริ่ม 16 มี.ค.นี้ สพฉ.กำหนดเกณฑ์ผู้ป่วยสีเหลือง-แดงและทำความเข้าใจสถานบริการแล้ว
วันอังคารที่ 15 มีนาคม 2565
ปลัด สธ. เผย UCEP Plus ที่จะเริ่ม 16 มี.ค.นี้ สพฉ.กําหนดเกณฑ์ผู้ป่วยสีเหลือง-แดงและทําความเข้าใจสถานบริการแล้ว
ปลัดกระทรวงสาธารณสุข เผย สถาบันการแพทย์ฉุกเฉินแห่งชาติ กําหนดเกณฑ์อาการ “โควิด” สีเหลือง และสีแดง รองรับสิทธิ UCEP Plus ที่จะเริ่มวันที่ 16 มีนาคมนี้ พร้อมทําความเข้าใจโรงพยาบาลเอกชนแล้ว
ปลัดกระทรวงสาธารณสุข เผย สถาบันการแพทย์ฉุกเฉินแห่งชาติ กําหนดเกณฑ์อาการ “โควิด” สีเหลือง และสีแดง รองรับสิทธิ UCEP Plus ที่จะเริ่มวันที่ 16 มีนาคมนี้ พร้อมทําความเข้าใจโรงพยาบาลเอกชนแล้ว ย้ํากลุ่มสีเขียวยังรักษาฟรีในโรงพยาบาลตามสิทธิ ส่วนสีเหลืองและสีแดงที่เข้าเกณฑ์เป็นผู้ป่วยฉุกเฉิน รักษาฟรีได้ทุกโรงพยาบาล เตรียมหารือปรับจํานวนวันรักษาในโรงพยาบาลจาก 10 วัน เป็น 7+3
วันนี้ (15 มีนาคม 2565) นพ.เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า แนวทางการดูแลรักษาผู้ติดเชื้อโควิด 19 ที่จะเริ่มวันที่ 16 มีนาคม 2565 นี้ ผู้ป่วยยังได้รับการรักษาฟรีทุกราย โดยกลุ่มอาการสีเขียว คือ ไม่มีอาการหรืออาการเล็กน้อย รักษาในโรงพยาบาลเครือข่ายที่มีสิทธิการรักษาอยู่เหมือนกับการรักษาโรคอื่น ๆ และใช้ระบบรักษาที่บ้าน/ชุมชน (HI/CI) หรือฮอสปิเทลได้เช่นเดิม รวมถึงการรักษาแบบผู้ป่วยนอก เจอ แจก จบ ส่วนผู้ป่วยอาการสีเหลืองและสีแดง ตามเกณฑ์ของสถาบันการแพทย์ฉุกเฉินแห่งชาติ (สพฉ.) ถือเป็นผู้ป่วยฉุกเฉิน สามารถใช้สิทธิ UCEP Plus เข้ารักษาในโรงพยาบาลของรัฐและเอกชนที่อยู่ใกล้ได้ทุกแห่งซึ่งกรมสนับสนุนบริการสุขภาพและสพฉ. ได้ประชาสัมพันธ์และทําความเข้าใจกับโรงพยาบาลเอกชนแล้ว โดยกลุ่มอาการสีเหลือง ได้แก่ แน่นหน้าอก หายใจลําบาก หายใจเร็ว หายใจเหนื่อย ปอดอักเสบ ถ่ายเหลวมากกว่า 3 ครั้งต่อวัน เด็กมีอาการหายใจลําบาก ซึมลง ไม่ดื่มนม หรือทานอาหารน้อยลง กลุ่ม 608 ผู้สูงอายุ 60 ปีขึ้นไป มีโรคเรื้อรัง หญิงตั้งครรภ์ อ้วน น้ําหนักเกิน 90 กิโลกรัม ส่วนกลุ่มอาการสีแดง ได้แก่ หอบเหนื่อย พูดไม่เป็นประโยค ขณะสนทนา แน่นหน้าอก หายใจแล้วเจ็บหน้าอก ปอดอักเสบรุนแรง มีภาวะช็อก มีภาวะโคมา ซึมลง มีไข้สูงกว่า 39 องศาเซลเซียส นานกว่า 24 ชั่วโมง และค่าออกซิเจนในกระแสเลือดน้อยกว่า 94%
สําหรับจํานวนวันรักษาโควิด 19 ในโรงพยาบาล ซึ่งเดิมกําหนดไว้ 10 วัน จะมีการหารือปรับลดเป็นลักษณะ 7 + 3 คือ รักษาในโรงพยาบาล 7 วัน และกลับไปแยกกักตัวที่บ้านต่ออีก 3 วัน เนื่องจากปัจจุบันมีข้อมูลทางวิชาการเกี่ยวกับโควิด 19 มากขึ้น แต่ทั้งนี้จะมีการพิจารณาบนหลักของความปลอดภัย ส่วนยารักษาโควิด 19 โมลนูพิราเวียร์ที่นําเข้ามา จะใช้ทั้งในกลุ่ม 608 และคนทั่วไป เพื่อเปรียบเทียบผลการใช้กับยาฟาวิพิราเวียร์
หากได้ผลดีสามารถจัดหายาโมลนูพิราเวียร์จากแหล่งผลิตในจีนและอินเดียในราคาที่ใกล้เคียงกับยาฟาวิพิราเวียร์ได้ ส่วนยาแพกซ์โลวิดกําลังจะนําเข้ามา
****************************************** 15 มีนาคม 2565
รัฐบาลไทย-ข่าวทำเนียบรัฐบาล-จ่ายแล้ว 87 ล้านบาท เงินเยียวยาว่างงานเหตุสุดวิสัย
วันพุธที่ 14 กรกฎาคม 2564
จ่ายแล้ว 87 ล้านบาท เงินเยียวยาว่างงานเหตุสุดวิสัย
....
อัปเดตความคืบหน้าการช่วยเหลือนายจ้างและผู้ประกันตน ม.33 ในกลุ่ม 4 กิจการ (กิจการก่อสร้าง กิจการที่พักแรมและบริการด้านอาหาร กิจการศิลปะ ความบันเทิงและนันทนาการ และกิจการบริการอื่น ๆ) จากกรณีว่างงานเพราะเหตุสุดวิสัย ในพื้นที่ควบคุมสูงสุดและเข้มงวด 10 จังหวัด (กทม. นนทบุรี ปทุมธานี นครปฐม สมุทรสาคร สมุทรปราการ นราธิวาส ปัตตานี ยะลา และสงขลา) ตั้งแต่วันที่ 28 มิ.ย. 64 เป็นต้นมา
.
ล่าสุด สํานักงานประกันสังคมได้จ่ายเงินเยียวยาตามสิทธิฯ อาทิ เงินชดเชย ร้อยละ 50 ของค่าจ้าง ไปแล้ว 17,920 ราย คิดเป็นจํานวนเงินกว่า 87 ล้านบาท
.
แบ่งเป็น กิจการก่อสร้าง 16,468 ราย เป็นเงิน 79,801,420.45 บาท กิจการร้านอาหารและภัตตาคาร 1,452 ราย เป็นเงิน 7,829,613.35 บาท โดยเป็นการตัดจ่ายทุกวันศุกร์ และนําจ่ายเงินให้ลูกจ้างทุกวันจันทร์ ซึ่งคนงานในกิจการก่อสร้างจะได้รับเป็นเงินสด ส่วนกิจการอื่น ๆ จะโอนเงินเข้าบัญชีลูกจ้างโดยตรง
.
สําหรับกรณีลูกจ้างที่ยังไม่ได้เงิน ขอให้เร่งดําเนินการ ดังนี้
1.ให้นายจ้างรับรองในระบบ e-service ว่ามีลูกจ้างกี่ราย หยุดงานตั้งแต่วันไหนถึงวันไหน
2.ลูกจ้างต้องยื่นแบบ สปส. 2 - 01/7 ให้แก่นายจ้างส่งต่อให้สํานักงานประกันสังคม เพื่อการพิจารณาวินิจฉัยจ่ายเงินโดยเร็วต่อไป
Cr. สํานักงานประกันสังคม กระทรวงแรงงาน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เริ่มแล้ว! พาณิชย์ลดราคาช่วยประชาชน Lot 16 New Year Grand Sale 2022 ถึง 31 ม.ค. 65
วันพุธที่ 22 ธันวาคม 2564
เริ่มแล้ว! พาณิชย์ลดราคาช่วยประชาชน Lot 16 New Year Grand Sale 2022 ถึง 31 ม.ค. 65
.....
กระทรวงพาณิชย์ร่วมกับผู้ประกอบการห้างร้าน โรงแรม โรงพยาบาล ศูนย์บริการรถยนต์ ปั๊มน้ํามัน โรงภาพยนตร์ ผู้ให้บริการอินเตอร์เน็ตและแพลตฟอร์มออนไลน์ รวม 230 ราย 32,730 สาขาทั่วประเทศ จัดแคมเปญรับปีใหม่ลดค่าครองชีพให้ประชาชนกับ “พาณิชย์ลดราคาช่วยประชาชน New Year Grand Sale 2022” ตั้งแต่วันนี้ - 31 ม.ค. 65 ลดราคาสินค้าและบริการสูงสุด 86% ใน 3 กลุ่ม
.
กลุ่มที่ 1 : สินค้า - บริการที่ใช้ในชีวิตประจําวัน เช่น อาหาร เครื่องดื่ม ของใช้ในบ้าน เครื่องครัว เครื่องใช้ไฟฟ้า ยานยนต์ อุปกรณ์ช่าง สินค้าเบ็ดเตล็ด
กลุ่มที่ 2 : บริการ เช่น บริการทางการแพทย์ ที่พัก ร้านอาหาร ศูนย์บริการ รถยนต์ ธนาคาร ปั๊มน้ํามัน อินเทอร์เน็ต ประกันภัย เป็นต้น
กลุ่มที่ 3 : กลุ่มแพลตฟอร์มและโลจิสติกส์ ทั้งร้านอาหาร สินค้า การขนส่งโลจิสติกส์
.
ตั้งเป้ากระตุ้นการจับจ่ายในช่วงสิ้นปี 64 – ต้นปี 65 พร้อมบรรเทาภาระค่าครองชีพประชาชน และเพิ่มยอดขายให้ภาคเอกชน โดยคาดว่าจะมีเงินหมุนเวียนในระบบเศรษฐกิจกว่า 7,000 ล้านบาท
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.วธ. เข้าร่วมงานวันต่อต้านความรุนแรงสากล หรือ International Day of Non-Violence ในฐานะแขกเกียรติยศ (Chief Guest)
วันจันทร์ที่ 4 ตุลาคม 2564
รมว.วธ. เข้าร่วมงานวันต่อต้านความรุนแรงสากล หรือ International Day of Non-Violence ในฐานะแขกเกียรติยศ (Chief Guest)
งานวันต่อต้านความรุนแรงสากล หรือ International Day of Non-Violence ในฐานะแขกเกียรติยศ (Chief Guest) และร่วมกล่าวถ้อยแถลงเพื่อสร้างความตระหนักถึงหลักสากลของการไม่ใช้ความรุนแรงและความปรารถนาในการรักษาวัฒนธรรมแห่งสันติภาพของโลก
วันที่ ๔ ตุลาคม ๒๕๖๔ เวลา ๑๐.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เข้าร่วมงานวันต่อต้านความรุนแรงสากล หรือ International Day of Non-Violence ในฐานะแขกเกียรติยศ (Chief Guest) และร่วมกล่าวถ้อยแถลงเพื่อสร้างความตระหนักถึงหลักสากลของการไม่ใช้ความรุนแรงและความปรารถนาในการรักษาวัฒนธรรมแห่งสันติภาพของโลก ร่วมกับ นางสุจิตรา ทุไร (H.E. Ms. Suchitra Durai) เอกอัครราชทูตสาธารณรัฐอินเดียประจําประเทศไทยและผู้แทนถาวรของสาธารณรัฐอินเดียประจํา UNESCAP และนางอาร์มิดา ซัลเซียะฮ์ อาลิสจะฮ์บานา (H.E. Ms. Armida Salsiah Alisjahbana) เลขาธิการบริหารคณะกรรมาธิการเศรษฐกิจและสังคมแห่งสหประชาชาติสําหรับเอเชียและแปซิฟิก (ESCAP) โดยมี นางสาวอุรุษยา อินทรสุขศรี ผู้อํานวยการกองการต่างประเทศ กระทรวงวัฒนธรรม และเจ้าหน้าที่ที่เกี่ยวข้อง เข้าร่วม ณ ศูนย์การประชุมสหประชาชาติ กรุงเทพฯ
โดยการจัดงานดังกล่าว สอดคล้องกับข้อมติสมัชชาสหประชาชาติ เมื่อปี พ.ศ. ๒๕๕๐ ที่เห็นชอบให้วันที่ ๒ ตุลาคมของทุกปี ซึ่งเป็นวันคล้ายวันเกิดของมหาตมะ คานธี ให้ถือเป็นวันต่อต้านความรุนแรงสากล การจัดงานฯ ในปีนี้ ยังถือเป็นการเฉลิมฉลองครบรอบ ๗๕ ปี การประกาศเอกราชของสาธารณรัฐอินเดีย และครบรอบ ๗๕ ปี การสถาปนาความสัมพันธ์ทางการทูตระหว่างไทยและอินเดีย ในปี พ.ศ. ๒๕๖๕
รัฐบาลไทย-ข่าวทำเนียบรัฐบาล-​โฆษกรัฐบาลเผยรัฐบาลปลื้มส่งออกมันสำปะหลังครึ่งปีแรกกว่า 6.7 ล้านตัน รวมมูลค่า 8.2 หมื่นล้านบาท ลุ้นยอดทั้งปีทำสถิติสูงสุดใหม่รวม 1.3 แสนล้านบาท
วันอาทิตย์ที่ 28 สิงหาคม 2565
​โฆษกรัฐบาลเผยรัฐบาลปลื้มส่งออกมันสําปะหลังครึ่งปีแรกกว่า 6.7 ล้านตัน รวมมูลค่า 8.2 หมื่นล้านบาท ลุ้นยอดทั้งปีทําสถิติสูงสุดใหม่รวม 1.3 แสนล้านบาท
​โฆษกรัฐบาลเผยรัฐบาลปลื้มส่งออกมันสําปะหลังครึ่งปีแรกกว่า 6.7 ล้านตัน รวมมูลค่า 8.2 หมื่นล้านบาท ลุ้นยอดทั้งปีทําสถิติสูงสุดใหม่รวม 1.3 แสนล้านบาท
วันนี้ (28 สิงหาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า รัฐบาลชื่นชมผลสําเร็จ ตามที่ผลการส่งออกมันสําปะหลังไทยในช่วงครึ่งปีแรก 2565 มีจํานวนกว่า 6.7 ล้านตัน รวมมูลค่า 8.2 หมื่นล้านบาท พร้อมกําชับทุกฝ่ายร่วมพิจารณามาตรการเพิ่มการส่งออกให้บรรลุเป้าหมาย 1.3 แสนล้านบาท
โฆษกประจําสํานักนายกรัฐมนตรี กล่าวว่า รัฐบาลมุ่งดําเนินมาตรการประกันราคาผลผลิต และรายได้เกษตรกรมันสําปะหลังอย่างต่อเนื่อง อีกทั้งแสวงหาตลาดแก่ผู้ประกอบการค้ามันสําปะหลังทั้งภายในประเทศและต่างประเทศ โดยสํานักงานเศรษฐกิจการเกษตร (สศก.) รายงานการส่งออกผลิตภัณฑ์มันสําปะหลัง ได้แก่ มันเส้น มันอัดเม็ด แป้งดิบ แป้งแปรรูป และอื่น ๆ (กากมัน และสาคู) ในช่วง 6 เดือนแรกของปี 2565 นี้ มีอัตราการส่งออกแล้วกว่า 6.7 ล้านตัน รวมมูลค่ากว่า 8.2 หมื่นล้านบาท โดยเมื่อเทียบกับช่วงเดียวกันของปี 2564 ถือว่ามีมูลค่าการส่งออกเพิ่มขึ้น 35.16% ทั้งนี้ เกิดจากปัจจัยด้านสงครามที่ส่งผลต่อวัตถุดิบทางการเกษตรและอาหารทั่วโลก โรงงานอาหารสัตว์ฟื้นตัวจากผลกระทบโรคอหิวาต์แอฟริกาในสุกร (African swine fever : ASF) และโดยเฉพาะความต้องการมันเส้นเพื่อผลิตแอลกอฮอล์ของจีนสูง ทําให้ตลาดมันสําปะหลังไทยขยายตัว
โดยเมื่อวันที่ 19 สิงหาคม 2565 ที่ผ่านมา กรมการค้าต่างประเทศได้ร่วมประชุมหารือ 4 สมาคมมันสําปะหลัง ได้แก่ สมาคมการค้ามันสําปะหลังไทย สมาคมแป้งมันสําปะหลังไทย สมาคมโรงงานผลิตภัณฑ์มันสําปะหลังไทย และสมาคมโรงงานผู้ผลิตมันสําปะหลังภาคตะวันออกเฉียงเหนือ โดยคาดว่าการส่งออกผลิตภัณฑ์มันสําปะหลังในช่วงครึ่งปีหลังจะเพิ่มขึ้นในปริมาณ 4.25 ล้านตัน คิดเป็นมูลค่า 4.7 หมื่นล้านบาท ขณะที่ตลอดทั้งปี 2565 จะมีปริมาณการส่งออกรวม 11 ล้านตัน คิดเป็นมูลค่ากว่า 1.3 แสนล้านบาท เพิ่มขึ้น 6% เมื่อเทียบกับปี 2564 ซึ่งหากยอดการส่งออกตรงตามที่คาดการณ์ไว้จริง มูลค่าการส่งออกมันสําปะหลังจะถือเป็นยอดสูงสุดในรอบ 15 ปี
“รัฐบาลโดยทุกหน่วยงานที่เกี่ยวข้องได้การบูรณาการความร่วมมือร่วมกับภาคเกษตรกร ผู้ประกอบการ และคู่ค้ามันสําปะหลังต่างประเทศ ในการร่วมส่งเสริม และผลักดันการส่งออกสินค้าไทยอย่างมีประสิทธิภาพ โดยขอให้ทุกฝ่ายเร่งดําเนินการอย่างเต็มศักยภาพเพื่อบรรลุเป้าหมายที่คาดการณ์ไว้ พร้อมหาแนวทางการต่อยอดส่งออกสินค้าการเกษตรอื่น ๆ ขยายตลาดผลผลิตไทยให้เป็นที่รู้จักในต่างประเทศมากยิ่งขึ้น” นายอนุชาฯ กล่าว
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 16 ตุลาคม 2564​ พบพนักงานติดเชื้อไวรัส COVID-19 จำนวน​ 4 ราย​
วันเสาร์ที่ 16 ตุลาคม 2564
ประกาศ ขสมก. ประจําวันที่ 16 ตุลาคม 2564​ พบพนักงานติดเชื้อไวรัส COVID-19 จํานวน​ 4 ราย​
ประกาศ ขสมก. ประจําวันที่ 16 ตุลาคม 2564​ พบพนักงานติดเชื้อไวรัส COVID-19 จํานวน​ 4 ราย​
1) พนักงานขับรถโดยสารปรับอากาศ สาย 137 เพศชาย อายุ 28 ปี
2) พนักงานเก็บค่าโดยสารรถปรับอากาศ สาย 137 เพศหญิง อายุ 28 ปี
3) พนักงานขับรถโดยสารธรรมดา สาย 178 เพศชาย อายุ 54 ปี
4) พนักงานเก็บค่าโดยสารรถธรรมดา สาย 178 เพศหญิง อายุ 56 ปี